उड़दन डेम से हो रही अवैध सिंचाई
उड़दन डेम से हो रही अवैध सिंचाई
बैतूल| उड़दन गांव स्थित डेम से ढौल गांव के किसानों को सिंचाई के लिए पानी नहीं मिल रहा। किसानों ने मंगलवार को कलेक्टर ज्ञानेश्वर बी पाटिल से शिकायत कर अवैध रूप से सिंचाई करने का आरोप लगाया। ग्रामीणों ने शिकायत में बताया डेम से ढौल, गजपुर, गेहूंरास, लावन्या गांव के किसानों को पानी दिया जाता है। वर्तमान में ढौल गांव के किसानों को सिंचाई के लिए पर्याप्त पानी नहीं मिल रहा है। डेम में विभागीय अधिकारियों के सहयोग से कुछ किसानों द्वारा अवैध रूप से पाइप डालकर सिंचाई की जा रही है।
इसकी शिकायत विभाग को करने पर 123 किसानों की मोटर पकड़ी, लेकिन कोई कार्रवाई नहीं करने से अभी भी अवैध रूप से मोटर चलाकर सिंचाई की जा रही है। किसानों ने यहां गाड़ी पाइप लाइन शीघ्र जब्त करने की मांग की है।
hin_Deva hin_Deva hin_Deva hin_Deva